ངོ་ཚ་ཤེས་

ངོ་ཚ་ཤེས་ཞེས་པ་ནི་རང་གི་ཉེས་སྤྱོད་ལ་རང་རྒྱུ་མཚན་དུ་བྱས་ནས་འཛེམ་པའི་སེམས་བྱུང་ཞིག་ཡིན་ཏེ། བྱང་ཆུབ་སེམས་དཔའི་སྤྱོད་པ་སྒྲུབ་པའི་ཚེ་དམིགས་པ་མ་བརྗེད་པའི་དྲན་པ་དང་ཤེས་བཞིན་སྐྱེ་བར་བྱེད་པའི་རྒྱུ་གལ་ཆེན་པོ་ཞིག་ཡིན་པར་གསུངས།

 ནང་དོན། 
ངོ་ཚ་ཤེས་པ་ནི་བྱང་ཆུབ་སེམས་དཔའི་སྤྱོད་པ་ལ་གནས་པའི་ཚེ་ལྡན་དགོས་པའི་སེམས་བྱུང་གལ་ཆེན་པོ་ཞིག་ཡིན། "སྐྱེས་བུ་དམ་པས་ཁྲེལ་དོགས་པའི་ངོ་ཚ་ཤེས་པ་"དཔའ་བོ་གཙུག་ལག་ཕྲེང་བ། སྤྱོད་འཇུག་གི་རྣམ་བཤད་ཐེག་ཆེན་ཆོས་ཀྱི་རྒྱ་མཚོ། ཤིང་དཔར། ཤོག་ངོས། 376དང་ལྡན་པས་དབང་པོའི་སྒོ་སྡོམ་པ་དང་། སེམས་ཀྱི་སྤྱོད་པ་སྲུང་བ་ལ་སོགས་པ་ལ་ཕན་པ་ཆེན་པོ་འབྱུང་།

 སྒྲ་བཤད། 
སྤྱོད་འཇུག་གི་འགྲེལ་བཤད་རྣམས་སུ་ངོ་ཚ་ཤེས་པའི་སྒྲ་བཤད་ལ། "ཉེས་སྤྱོད་ལ་འཇུག་པ་འདི་ནི་བདག་གི་བྱ་བའི་ཆ་མ་ཡིན་ནོ་སྙམ་ནས་རང་རྒྱུ་མཚན་དུ་བྱས་ནས་ཉེས་སྤྱོད་ལ་འཛེམ་པ་ནི་ངོ་ཚ་ཤེས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། 228ཡིན་པར་བཤད་ཅིང་། "མི་མཐུན་པའི་ལས་ལ་འཇོམ་པ་ནི་ངོ་ཚ་ཤེས་པ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས། 106དང་། "ཉེས་སྤྱོད་ལ་འཛེམ་པ་ངོ་ཚ་ཤེས་པ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས། 74ཞེས་འགྲེལ་བཤད་འབྱུང་།

 དྲན་པ་སྐྱེ་བའི་རྒྱུ། 
ངོ་ཚ་ཤེས་པ་ནི་དྲན་པ་སྐྱེ་བའི་རྒྱུ་གལ་ཆེན་པོ་ཞིག་ཡིན་ཏེ། "ངོ་ཚ་ཤེས་པ་དང་། བསླབ་པ་ལ་གུས་པ་དང་། དེ་རྣམས་ཀྱིས་ཁྲེལ་བའི་འཇིགས་པ་དང་ལྡན་པས་དེ་བཞིན་མནོས་ཏེ་དྲན་པ་དང་ལྡན་པར་བྱའོ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས། 69ཞེས་གསུངས། འདི་ནི་དགེ་བའི་བཤེས་གཉེན་དང་འགྲོགས་པ་དང་། སངས་རྒྱས་བྱང་ཆུབ་སེམས་དཔའ་རྣམས་ཀྱི་སྤྱན་སྔ་ན་རྟག་ཏུ་གནས་པར་བསམ་པ་སོགས་ཀྱི་ཐབས་ལ་བརྟེན་ནས་སྐྱེ་དགོས། 

 ངོ་ཚ་དང་ཁྲེལ་ཡོད། 
ངོ་ཚ་ཤེས་པ་དང་ཁྲེལ་ཡོད་པའི་ཁྱད་པར་ལ། "ཉེས་སྤྱོད་ལ་འཇུག་པ་འདི་ནི་བདག་གི་བྱ་བའི་ཆ་མ་ཡིན་ནོ་སྙམ་ནས་རང་རྒྱུ་མཚན་དུ་བྱས་ནས་ཉེས་སྤྱོད་ལ་འཛེམ་པ་ནི་ངོ་ཚ་ཤེས་པ་དང་། ཉེས་སྤྱོད་དེ་ལ་ཞུགས་པས་གཞན་གྱིས་སྨད་ན་མི་རུང་ངོ་ཞེས་གཞན་རྒྱུ་མཚན་དུ་བྱས་ནས་འཛེམ་པ་ཁྲེལ་ཡོད་པའོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་ངོས། 228ཞེས་བཤད།
 བསྡུས་དོན། 
ངོ་ཚ་ཤེས་པ་ནི་རང་གི་ཉེས་སྤྱོད་ལ་རང་རྒྱུ་མཚན་དུ་བྱས་ནས་འཛེམ་པའི་སེམས་བྱུང་ཞིག་སྟེ། བྱང་ཆུབ་སེམས་དཔའི་སྤྱོད་པ་སྒྲུབ་པའི་ཚེ་དྲན་པ་དང་ཤེས་བཞིན་སྐྱེ་བར་བྱེད་པའི་རྒྱུ་གལ་ཆེན་པོ་ཞིག་ཡིན། འདི་ནི་ཁྲེལ་ཡོད་པ་ལས་ཁྱད་པར་དུ་རང་རྒྱུ་མཚན་དུ་བྱས་ནས་འཛེམ་པ་ཡིན། སངས་རྒྱས་བྱང་ཆུབ་སེམས་དཔའ་རྣམས་ཀྱི་སྤྱན་སྔ་ན་རྟག་ཏུ་གནས་པར་བསམ་པ་སོགས་ཀྱི་ཐབས་ལ་བརྟེན་ནས་སྐྱེ་དགོས་ཤིང་། འདིས་སེམས་ཀྱི་སྤྱོད་པ་སྲུང་བ་དང་། གཞན་དགའ་བར་བྱེད་པ། བྱིས་པའི་འདོད་པ་ཕན་ཚུན་མི་མཐུན་པ་རྣམས་ཀྱིས་མི་སྐྱོ་བ་སོགས་ལ་ཕན་པ་ཆེན་པོ་འབྱུང་བར་གསུངས།
 ལུང་ཁུངས། 
Category:མཚན་ཉིད་རིག་པ།